S-1570/2019

Dómur:

Mál þetta, sem var tekið til dóms 7. janúar 2020, höfðaði lögreglustjórinn á höfuðborgarsvæðinu með ákæru 24. september 2019 á hendur S-kk-þgf S-kk-þgf S-kk-þgf, kt. 0000000000, […]

;

,, fyrir umferðalagabrot, með því að hafa miðvikudaginn 19. september 2018 ekið bifreiðinni […] sviptur ökurétti vestur Vesturlandsveg í Reykjavík á vegarkafla við Höfðabakka, þar sem lögregla stöðvaði aksturinn.

Telst þetta varða við 1. mgr. 48. gr., sbr. 1. mgr. 100. gr. umferðalaga nr. 50/1987.

Þess er krafist að ákærði verði dæmdur til refsingar og greiðslu alls sakarkostnaðar.“

Ákærði sótti ekki þing við þingfestingu málsins 7. janúar 2020 og boðaði ekki forföll en í fyrirkalli sem var ásamt ákæru löglega birt 3. janúar 2020 var tekið fram að yrði ekki sótt þing af hans hálfu mætti hann búast við því að fjarvist hans yrði metin til jafns við það að hann viðurkenndi að hafa framið það brot sem hann væri ákærður fyrir og að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Með vísan til ofanritaðs og gagna málsins að öðru leyti telur dómurinn þannig sannað að ákærði hafi framið það brot sem ákært er út af og er brot hans réttilega heimfært til refsiákvæða í ákærunni.

Ákærði er fæddur í […] og á að baki sakaferil sem nær aftur til ársins 2008 samkvæmt framlögðu sakavottorði. Við ákvörðun refsingar í máli þessu hefur eftirfarandi áhrif:

Með dómi 9. júlí 2014 var ákærði sakfelldur fyrir akstur sviptur ökurétti , akstur undir áhrifum ávana og fíkniefna og fíkniefnalagabrot og dæmdur í 60 daga fangelsi auk þess sem ævilöng ökuréttarsvipting hans var áréttuð.

Með dómi

24. september

2015 var ákærði sakfelldur fyrir akstur sviptur ökurétti og undir áhrifum ávana og fíkniefna og dæmdur í þriggja mánaða fangelsi auk þess se m ævilöng ökuréttarsvipting var áréttuð. Með dómi 13. september 2016 var ákærði sakfelldur fyrir akstur sviptur ökurétti og undir áhrifum ávana og fíkniefna og dæmdur í fjögurra mánaða fangelsi auk þess sem ævilöng ökuréttarsvipting var áréttuð. Með dómi 24. september 2018 var ákærði sakfelldur fyrir akstur sviptur ökurétti og dæmdur í 60 daga fangelsi.

Brot það sem ákærði hefur verið sakfelldur fyrir í máli þessu var framið fyrir uppkvaðningu fyrrnefnds dóms frá 24. september 2018 og verður ákærða því gerður hegningarauki samkvæmt 78. gr. almennra hegningarlaga nr. 19/1940.

Samkvæmt framangreindu, og að sakaferli ákærða og broti hans virtu, þykir refsing ákærða réttilega ákveðin 30 daga fangelsi.

Engan sakarkostnað leiddi af rannsókn málsins og rekstri þess fyrir dómi.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, S-kk-nf S-kk-nf S-kk-nf, sæti fangelsi í 30 daga.

M-kvk-nf H-kvk-nf H-kvk-nf áréttuð. Með dómi 13. september 2016 var ákærði sakfelldur fyrir akstur sviptur ökurétti og undir áhrifum ávana og fíkniefna og dæmdur í fjögurra mánaða fangelsi auk þess sem ævilöng ökuréttarsvipting var áréttuð. Með dómi 24. september 2018 var ákærði sakfelldur fyrir akstur sviptur ökurétti og dæmdur í 60 daga fangelsi.

Brot það sem ákærði hefur verið sakfelldur fyrir í máli þessu var framið fyrir uppkvaðningu fyrrnefnds dóms frá 24. september 2018 og verður ákærða því gerður hegningarauki samkvæmt 78. gr. almennra hegningarlaga nr. 19/1940.

Samkvæmt framangreindu, og að sakaferli ákærða og broti hans virtu, þykir refsing ákærða réttilega ákveðin 30 daga fangelsi.

Engan sakarkostnað leiddi af rannsókn málsins og rekstri þess fyrir dómi.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, S-kk-nf S-kk-nf S-kk-nf, sæti fangelsi í 30 daga.

M-kvk-nf H-kvk-nf H-kvk-nf